《泊湖口》
清代·商盘

全家安隐托𦨴艚，浩荡东行未觉劳。临水有城如郭索，试钟何石是蒲牢。

春帆宛转吟情远，戍角苍凉夜气高。十载涉江称漫叟，愧无警句压波涛。

作者简介：（1701—1767）浙江会稽人，字宝意，号苍雨。雍正八年进士，任编修，后出为云南元江知府，卒于顺宁。自幼工诗，才名与厉鹗并称，佳句颇多。精音律，谈吐幽默，所至名士均为之倾倒。有《质园诗集》。